கேள்வி: கலியாணன் கதை பற்றி நீங்கள் என்ன அறிந்துள்ளீர்கள்?
பதில்: கலியாணன் கதை என்னும் நூல் இன்று இல்லை. எனினும் இப்படி ஒரு நூல் இருந்தது என்பதை யாப்பருங்கலம் விருத்தி உரையிலிருந்து அறிகிறோம். இரண்டு இடங்களில் இந்த நூலைப்பற்றிய குறிப்புகள் இந்த விருத்தியுரையில் உள்ளன. *இது 9ஆம் நூற்றாண்டில் தோன்றிய நூல் #இடையிட்டுத் தொகுத்த எதுகை அந்தாதி கலியாணன் கதை. சூத்திரம் 53 #உதயணன் கதையும் கலியாணன் கதையும் ‘என்’ என்னும் அசைச்சொல்லான் முடியும் நிலைமண்டிலம். சூத்திரம் 74 இந்தக் குறிப்புகளால் கலியாணன் கதை என்னும் நூல் சிலப்பதிகாரம் போல ‘என்’ என முடியும் ஆசிரியப்பா ஆன நூல் என்பது தெரியவருகிறது. இதில் கூறப்படும் கலியாணன் சீவக சிந்தாமணி போல் பல மனைவியரை மணந்தவன் ஆகலாம்.